**Štatút verejnej súťaže „Staň sa reportérom prihraničia“ (ďalej len „súťaž“)**

1. **Vyhlasovateľ a organizátor súťaže a štatút súťaže**
2. Vyhlasovateľom súťaže a jej organizátorom je Ministerstvo investícií, regionálneho rozvoja a informatizácie Slovenskej republiky so sídlom Pribinova 4195/25, 811 09 Bratislava, IČO 503 492 87 (ďalej len ako „vyhlasovateľ“). Za priebeh súťaže zodpovedá organizačný útvar vyhlasovateľa, Sekcia programov cezhraničnej spolupráce, s korešpondenčnou adresou Račianska 153/A, 830 03 Bratislava 33.
3. Vyhlasovateľ vyhlasuje a organizuje v zmysle tohto štatútu súťaž na tému:

**„Spoznaj projekty prihraničia a ich prínos pre ľudí“**

1. Účelom tohto štatútu je upraviť pravidlá súťaže. Tento štatút je spolu s informáciami uvedenými v konkrétnom súťažnom príspevku v zmysle čl. II ods. 2 tohto štatútu jediným dokumentom, ktorý záväzne upravuje pravidlá uvedenej súťaže tak, aby boli presne a zrozumiteľne určené podmienky súťaže.
2. **Účel súťaže**
3. Účelom súťaže je reklama, podpora a propagácia programov cezhraničnej spolupráce Interreg V-A Slovenská republika – Česká republika (ďalej len „Interreg V-A SK-CZ“) a Interreg V-A Slovenská republika – Rakúsko (ďalej len „Interreg V-A SK-AT“).
4. Súťaž je uverejnená v texte vybraného zverejneného príspevku alebo statusu na webovom sídle ([www.sk-cz.eu](http://www.sk-cz.eu) a [www.sk-at.eu](https://www.sk-at.eu)) a Facebookovej stránke Programov cezhraničnej spolupráce (<https://www.facebook.com/interregskcz.eu/> a <https://www.facebook.com/interregskat.eu>).
5. **Trvanie súťaže**

Termín konania súťaže je oznámený na webovom sídle a Facebookovej stránke programov cezhraničnej spolupráce Interreg V-A SK-CZ a Interreg V-A SK-AT a **trvá od 09.09.2022 od 00:01 hod do 30.11.2022 23:59 hod**.

1. **Osoby oprávnené zúčastniť sa súťaže**
2. **Do súťaže sa môžu zapojiť žiačky a žiaci základných a stredných škôl zo Slovenskej republiky, Českej republiky a Rakúska.**
3. K účasti nie sú oprávnené osoby, ktoré sa podieľajú na vzniku a uskutočnení tejto súťaže, rovnako ako zamestnanci vyhlasovateľa a ich rodinní príslušníci. Okrem toho si vyhlasovateľ vyhradzuje právo po uvážení zo súťaže vyradiť osoby, ak k tomu existujú oprávnené dôvody, napríklad
	1. pri porušení podmienok účasti podľa tohto štatútu,
	2. pri manipuláciách, ktoré majú za cieľ zvýšiť šance na výhru alebo dosiahnuť iné porovnateľné výhody,
	3. pri uvedení chybných, nesprávnych alebo klamlivých údajov pri registrácii alebo v súvislosti s dodávaním fotografií/kresieb a článkov.
4. Ak sa do súťaže zapojí osoba, ktorá nespĺňa ktorúkoľvek z podmienok v zmysle štatútu, je zo súťaže vylúčená a nemá žiaden nárok na cenu.
5. Ak sa do súťaže nezapojí žiadna osoba alebo nikto zo súťažiaci nebude spĺňať podmienky účasti na súťaži v zmysle štatútu, výhru nezíska žiadna osoba.
6. **Priebeh súťaže, ceny, vyhodnotenie**
7. Každý účastník sa môže do súťaže zapojiť jeden krát s fotografiou (v prípade žiakov základných škôl aj s kresbou) a/alebo jeden krát s článkom, ktorú/ktorý spravil/napísal sám, na ktorú má neobmedzené autorské a užívateľské práva, a ktorej/ktorého námet neodporuje všeobecne záväzným právnym predpisom Slovenskej republiky, právnym predpisom krajiny pôvodu, právnym predpisom Európskej únie alebo osobnostným právam vyobrazených osôb (ďalej len ako „súťažný príspevok“). Súťažné príspevky musia byť k téme súťaže (Spoznaj projekty prihraničia a ich prínos pre ľudí) a zobrazovať/opisovať projekty cezhraničnej spolupráce programu Interreg V-A SK-CZ alebo Interreg V-A SK-AT a ich prínos pre verejnosť. Úlohou autorov je originálnou formou prezentovať pohľad na slovensko-české a slovensko-rakúske cezhraničné projekty a ich priaznivý dopad na rozvoj cezhraničnej oblasti. Všetky projekty podporené v rámci programu je možné nájsť na interaktívnej mape na webovej stránke programov: [www.sk-cz.eu](http://www.sk-cz.eu) a [www.sk-at.eu](http://www.sk-at.eu), poprípade v časti Projekty – Zoznam projektov.
8. **Do súťaže sa je možné zapojiť v týchto kategóriách:**
9. Fotografia/kresba pre žiakov základných škôl
10. Článok pre žiakov základných škôl
11. Fotografia/kresba pre žiakov stredných škôl
12. Článok pre žiakov stredných škôl
13. Do súťaže sa môže záujemca zaregistrovať **iba elektronicky** zaslaním súťažného príspevku na emailovú adresu: **infoservis@mirri.gov.sk** alebo **sk-at@mirri.gov.sk** **s označením „SÚŤAŽ“**, pričom pri zaslaní súťažného príspevku je účastník povinný uviesť názov základnej školy alebo strednej školy, ktorú účastník navštevuje, meno a priezvisko účastníka, vek účastníka a kontaktné údaje účastníka (adresa bydliska, e-mail, telefónne číslo). Pokiaľ účastník ku dňu registrácie nedovŕšil 18 rokov veku, je povinný priložiť aj podpísaný Informovaný súhlas zákonného zástupcu maloletého s účasťou v súťaži, ktorý tvorí Prílohou č. 1 k tomuto štatútu. Príspevky zaslané poštou či iným spôsobom nebudú do súťaže zaradené. Registrácia do súťaže je platná iba vtedy, keď účastník uvedie všetky potrebné náležitosti a údaje podľa tohto odseku.
14. Po uplynutí lehoty určenej na zaslanie súťažných príspevkov podľa čl. III tohto štatútu **sa vyhodnotia fotografie/kresby a články odbornou porotou** zloženou z troch zástupcov programu cezhraničnej spolupráce Interreg V-A SK-CZ a troch zástupcov programu cezhraničnej spolupráce Interreg V-A SK-AT a vyberú sa **šiesti výhercovia (a šiesti náhradníci) súťaže v každej z kategórií**. Ceny budú výhercom zasielané v priebehu mesiaca december 2022. Pri výbere výhercov sa bude posudzovať vystihnutie témy súťaže (Spoznaj projekty prihraničia a ich prínos pre ľudí) a zobrazenie/opísanie projektov cezhraničnej spolupráce programu Interreg V-a SK-CZ alebo programu Interreg V-A SK-AT a ich prínosu pre verejnosť. Vybraní výhercovia budú kontaktovaní telefonicky alebo e-mailom o výhre ceny, a to do troch dní odo dňa uskutočnenia výberu. Odovzdanie cien sa uskutoční na mieste a v čase dohodnutom medzi vyhlasovateľom súťaže a výhercom.
15. V prípade, ak výherca nebude súhlasiť s odovzdaním ceny alebo cenu odmietne, alebo výherca nespĺňa ktorúkoľvek z podmienok v zmysle tohto štatútu, výhra bude ponúknutá náhradníkovi vybranému vo vzťahu k tejto cene. Ak ani náhradník nebude súhlasiť s odovzdaním ceny alebo cenu odmietne alebo náhradník nespĺňa ktorúkoľvek z podmienok v zmysle tohto štatútu, cena prepadne v prospech vyhlasovateľa súťaže.
16. Na výhru nemá súťažiaci právny nárok.
17. Splnením podmienok súťaže je možné vyhrať jednu z nasledovných **cien**:
18. Elektrická kolobežka v hodnote do 350 EUR (slovom: tristopäťdesiat eur),
19. Smartphone v hodnote do 350 EUR (slovom: tristopäťdesiat eur),
20. Tablet v hodnote do 350 EUR (slovom: tristopäťdesiat eur).

V zmysle ustanovení zákona č. 595/2003 Z. z. o dani z príjmov v platnom znení peňažná i nepeňažná výhra v hodnote nad 350,00 EUR (slovom: tristopäťdesiat eur) podlieha dani z príjmov a je predmetom odvodu na verejné zdravotné poistenie v zmysle zákona č. 580/2004 Z. z. o zdravotnom poistení v platnom znení. Zákon o dani z príjmov určuje, ktoré výhry a ceny sú úplne oslobodené od dane (napr. prijaté výhry do 350 eur), ktoré sú čiastočne oslobodené od dane (napr. ak výhra presiahne sumu 350 eur, do základu dane sa zahrnie jej hodnota nad 350 eur), ako aj spôsob zdaňovania a kto zodpovedá za zdanenie – či výherca alebo vyhlasovateľ súťaže.

1. **Autorské a osobnostné práva**

1. Vyhlasovateľ si vyhradzuje právo na nezaradenie súťažných príspevkov do súťaže, ktoré sa výrazne odchyľujú od zadania súťaže. V tomto prípade však autor nebude o vymazaní súťažného príspevku vyrozumený.

2. Účasťou v súťaži udeľuje účastník súťaže vyhlasovateľovi licenciu na použitie autorského diela, ktorá je časovo a územne neobmedzená a bezodplatná. Pre vylúčenie pochybností, licencia zahŕňa možnosť zverejňovania, rozmnožovania, zobrazovania a distribúcie  súťažného príspevku, vrátane následného spracovania diela.

1. Svojou účasťou účastník súťaže vyhlasuje, že je autorom zaslaného materiálu, a tým pádom disponuje autorským právom na súťažný príspevok. Účastník súťaže ďalej vyhlasuje, že na súťažný príspevok, ktorý zaslal a poskytol tak do súťaže sa nevzťahujú práva tretích osôb; a predovšetkým, že sú všetky identifikovateľné vyobrazené postavy vyrozumené s uvedeným použitím, a že sa týmto použitím neporušujú osobné práva tretích osôb. Pre nároky tretích strán vyplývajúcich z použitia prihláseného súťažného príspevku nesie zodpovednosť autor súťažného príspevku.

4. Účastník súťaže sa vyhlasuje, že obsah zaslaného súťažného príspevku s nie je v rozpore so všeobecne záväznými platnými predpismi. Súťažné príspevky, ktorých predmetom je porušovanie zákona, propagácia násilia, pornografia, rasizmus, či iný nevhodný obsah, alebo ktoré majú za cieľ manipuláciu súťaže, budú vyhlasovateľom nezverejnené. Autor nebude o nezverejnení zaslaného materiálu vyrozumený. Pokiaľ bude zaslaním súťažného príspevku spáchaný trestný čin, vyhlasovateľ podá trestné oznámenie príslušnému orgánu činnému v trestnom konaní.

1. Zaslaním  súťažného príspevku súhlasí účastník súťaže s podmienkami účasti.
2. Za akúkoľvek škodu, ktorá porušením všeobecné záväzných právnych predpisov alebo podmienok tohto štatútu, vznikne vyhlasovateľovi alebo tretím osobám, v plnom rozsahu zodpovedá účastník súťaže.
3. **Osobitné ustanovenia**
4. Zamestnanci vyhlasovateľa a osoby im blízke v zmysle ustanovenia § 116 zákona č. 40/1964 Zb. Občiansky zákonník v znení neskorších predpisov, sú z účasti na súťaži vylúčení.
5. V prípade dôvodného podozrenia z podvodu, zneužitia alebo chyby týkajúcej sa riadneho usporiadania súťaže si vyhlasovateľ súťaže vyhradzuje právo súťaž ukončiť alebo pozastaviť, zmeniť podmienky súťaže, vyhlásiť oznámenie o výhre zverejnené na webovom sídle a na Faceboovej stránkeprogramov alebo zaslané výhercom za neplatné alebo bez oznámenia a akejkoľvek náhrady zablokovať účasť na súťaži tým účastníkom súťaže, ktorí sa zúčastňujú súťaže v rozpore s dobrými mravmi.
6. Vyhlasovateľ nehradí účastníkom súťaže žiadne náklady, ktoré týmto vzniknú v súvislosti s ich účasťou v súťaži.
7. Účasťou v súťaži prejavuje každý jej účastník súhlas s pravidlami tejto súťaže a s tým, že vyhlasovateľ súťaže je oprávnený uverejniť mená, resp. iné zverené informácie o výhercoch v oznamovacích prostriedkoch, ako i tieto použiť na reklamné a propagačné účely vyhlasovateľa súťaže, a to bez nároku účastníka súťaže na akúkoľvek odmenu.
8. Vyhlasovateľ súťaže si vyhradzuje právo zmeniť podmienky, resp. pravidlá tejto súťaže kedykoľvek bez predchádzajúceho upozornenia, pričom uvedenú zmenu podmienok, resp. pravidiel je povinný zverejniť na webovom sídle a na Facebookovej stránke programu.
9. Otázky k súťaži posielajte na: **infoservis@mirri.gov.sk** alebo **sk-at@mirri.gov.sk**
10. **Osobné údaje a osobnostné práva**

Účastníkovi súťaže, podľa NARIADENIA EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákona č. 18/2018 Z. z. o ochrane osobných údajov a o zmene a doplnení niektorých zákonov, vyplývajú práva na ochranu osobných údajov.

**Vyhlasovateľ informuje účastníka súťaže ako dotknutú osobu nasledovne:**

**Účel spracúvania** účasť na súťaži na podporu a propagáciu programu cezhraničnej spolupráce Interreg V-A SK-AT a Interreg Slovenská republika – Česká republika Poskytnutie osobných údajov dotknutou osobou je požiadavkou, ktorá je nevyhnutná pre účely identifikovania výhercu a odovzdania výhry.

**Právny základ spracúvania osobných údajov** je súhlas dotknutej osoby podľa čl. 6 ods. 1 písm. a) všeobecného nariadenia o ochrane údajov, § 13 ods. 1 písm. a) zákona č. 18/2018 Z. z. Právny základ výhercov: § 13 ods. 1 písm. b) a e) zákona č. 18/2018 Z. z.

**Osobné údaje sa spracúvajú v rozsahu:** meno, adresa, kontakt (telefónne číslo, emailová adresa) a **budú uchovávané** **po dobu** jedného kalendárneho mesiaca od uplynutia súťaže, pričom súťaž uplynie až po odovzdaní výhry; údaje výhercov uchováva prevádzkovateľ pre účely daňové, účtovné a archivačné.

**Príjemca osobných údajov:**

Ministerstvo investícií, regionálneho rozvoja a informatizácie Slovenskej republiky, so sídlom in Pribinova 4195/25, 811 09 Bratislava, IČO 503 492 87

**Dotknutá osoba má v súvislosti so spracúvaním osobných údajov práva, ktoré si môže uplatniť v prípade určeného právneho základu a to na základe Článku 15 až 22 GDPR:**

1. Odvolať súhlas so spracúvaním osobných údajov bez toho, aby to malo vplyv na zákonnosť spracúvania založeného na súhlase udelenom pred jeho odvolaním. Môže tak urobiť zaslaním e-mailu na adresu **infoservis@mirri.gov.sk** alebo **sk-at@mirri.gov.sk** v ktorom vyjadrí, že odvoláva svoj súhlas na spracovanie osobných údajov pre účely súťaže,
2. Získať potvrdenie o spracúvaní osobných údajov, ktoré sa jej týkajú a kópiu spracúvaných osobných údajov.
3. Opraviť nesprávne/neaktuálne osobné údaje alebo doplniť neúplné osobné údaje.
4. Vymazať osobné údaje po odvolaní súhlasu so spracúvaním osobných údajov; po zániku účelu spracúvania osobných údajov; v prípade nezákonného spracúvania osobných údajov; po namietaní spracúvania.
5. Obmedziť spracúvanie osobných údajov, ak dotknutá osoba napadne ich správnosť; osobné údaje sú nesprávne a dotknutá osoba nežiada o ich vymazanie.
6. Získať osobné údaje od prevádzkovateľa v zrozumiteľnej, bežne využívanej forme a súčasne si uplatniť právo na prenos osobných údajov k ďalšiemu prevádzkovateľovi bez toho, aby tomu prevádzkovateľ akýmkoľvek spôsobom bránil.
7. Namietať proti profilovaniu a automatizovanému rozhodovaniu (vyhodnotenie osobných znakov a charakteristík dotknutej osoby pre potreby analýzy dotknutej osoby).

Dotknutá osoba si môže uplatniť svoje práva kontaktovaním zodpovednej osoby - **Mgr. Ľubica Slišová – referent (email: lubica.slisova@mirri.gov.sk**) alebo u prevádzkovateľa osobne, poštou alebo elektronicky (email: infoservis@mirri.gov.sk alebo sk-at@mirri.gov.sk). Ak sa dotknutá osoba domnieva, že spracúvanie osobných údajov u prevádzkovateľa je nezákonné, má právo podať sťažnosť na *Úrad na ochranu osobných údajov* (Hraničná 12, 820 07 Bratislava,)

1. **Záverečné ustanovenia**
2. Tento štatút je zverejnený na web stránke www.sk-at.eu a www.sk-cz.eu a je uložený u vyhlasovateľa súťaže.
3. Tento štatút nadobúda účinnosť jeho zverejnením podľa predchádzajúceho bodu.
4. Tento štatút možno meniť alebo dopĺňať dodatkom k štatútu, ktorý nadobúda účinnosť dňom jeho zverejnenia podľa predchádzajúceho bodu.

V Bratislave, dňa 9.9.2022